Mardi Gras av Creedence Clearwater Revival

Mardi Gras er det sjuande og siste studioalbumet til det amerikanske rockebandet Creedence Clearwater Revival, utgjeve i 1972. Det vart spelt inn etter at gitaristen «Tom Fogerty» slutta, og var det eianste albumet deira som trio. Medlemmane delte òg solovokal på utvalde spor. Gruppa vart oppløyst etter at albumet kom ut. 

 Oversyn 
I motsetnad til tidlegare album, delte Stu Cook og Doug Clifford låtskrivinga og produsentrolla med John Fogerty på Mardi Gras, i tillegg til at dei song solo for første gongen. Meldingane var middels til dårlege, og Jon Landau skreiv i den originale meldinga i Rolling Stone at plata var «det verste albumet eg nokon gong har høyrt frå eit stort rockeband», og kunne i framtida bli kjend som «Fogertys hemn».Rolling Stone review , Jon Landau, 26. mai 1976. Henta 20. september 2020. Etter albumet kom ut, vart gruppa offisielt oppløyst 16. oktober 1972 i ei pressemelding av gruppa og plateselskapet Fantasy Records. Mardi Gras er det einaste albumet deira som ikkje er blitt ommastra og gjeve ut på nytt i høve 40-årsjubileet deira. 

Produksjon
Tidlegare hadde frontmannen John Fogerty sunge all solovokal og skrive nesten alt av songar for bandet. Den eldre broren hans Tom Fogerty hadde nettopp slutta i bandet etter ein krangel med broren og ønske om større kunstnarisk kontroll i gruppa. 

På dette albumet delte Stu Cook og Doug Clifford låtskrivinga, synginga og produseringa. Fogerty medverka berre med tre originale songar og song på ein coverversjon av «Hello Mary Lou». Clifford og Cook skreiv og song kvar tre songar. Albumet selde ganske bra og nådde 12. plassen på den amerikanske albumlista, og oppnådde gullplate. Dette var derimot svakare salstal enn for dei førre albuma. Albumet inneheldt to singlar som nådde Topp 40 i USA, begge skrivne av Fogerty: «Sweet Hitch-Hiker» og svanesongen «Someday Never Comes».

Alle songane vart spelte inn i januar 1972, utanom «Door to Door» og «Sweet Hitch-Hiker» som vart spelte inn på våren. 

Innspelinga av Mardi Gras var plaga av mykje krangling. I følgje Stu Cook og Doug Clifford var det Fogerty sin ide at alle i bandet skulle bidra likt til albumet, sjølv om dei sjølv ikkje ønskte dette.The Classics med Steve Downs Dei trur han var bitter over at broren Tom hadde slutta og at dei alltid hadde bede om å få meir å seie i dei musikalske avgjerslene i bandet, og at han derfor såg etter ei årsak til å legge ned CCR og starte ein solokarriere. Då Clifford og Cook sa seg misnøgde med å ideen om å bidra med 2/3 av albumet, truga Fogerty med å slutte i bandet der og då. I tillegg nekta Fogerty å spele noko anna enn gitar på songane deira. Alle andre instrument og vokal var opp til dei. Heile innspelingsprosessen førte til at bandet vart oppløyst. Cook og Clifford fortsette å arbeidde i lag etter CCR og danna seinare Creedence Clearwater Revisited.  

Mardi Gras vart ommastra på 180-grams vinyl av Analogue Productions i 2006. Ei anna ommastra utgåve kom ut i Japan i januar 2011, men det kom ikkje ut som eit eige album i høve 40-årsjubileet deira, slik dei andre albuma hadde blitt. 

 Innhald 

Medverkande
 Doug Clifford - trommer, vokal
 Stu Cook - bass, rytmegitar, sologitar, piano, vokal
 John Fogerty - sologitar, rytmegitar, klaverinstrument, vokal

 Produksjon 
 Produsentar: Doug Clifford, Stu Cook, John Fogerty
 Lydteknikarar: Russ Gary, Kevin L. Gray, Steve Hoffman

 Salslister 
 Album 
 År Liste Plassering1972US Billboard Top 20012TysklandTyskland Chart Position10NoregNorway Chart Position5NederlandNederland Chart Position2

 Singlar 
 År Singel Plassering Pop Singles UK Top 40Juli1971"Sweet Hitch-Hiker"/"Door to Door"#6#36Mars1972"Someday Never Comes"/"Tearin' Up the Country"#25

Kjelder
Denne artikkelen bygger på «Mardi Gras (album)» frå ,  den 17. august 2013. 
 oppgav desse kjeldene:

Kategori:Creedence Clearwater Revival-album
Kategori:Musikkalbum frå 1972
Kategori:Fantasy Records-album
Kategori:Album produserte av John Fogerty